Държавен вестник, бр. 37, 2011 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  37
(2) За наличните множества от електронни 
данни за терена и препятствията се предоставя 
подробно продуктово описание в съответствие 
със стандарт ISO 19131. 
(3) Подробното продуктово описание на 
данните за терена или препятствията съдър­
жа следните раздели: общ преглед; обхват 
на продуктовото описание; идентификация 
на набора данни; вид, структура и покритие 
на данните; отправна система; качество на 
данните; събиране на данните; поддръжка на 
данните; изобразяване на данните; доставката 
на набора данни; допълнителна информация 
и метаданни.
(4) Общият преглед на продуктовото опи­
сание на данни за терена или препятствията 
съдържа обща информация за набора в сво­
боден текст. Когато продуктовото описание 
на данните за терена не е еднакво за целия 
набор, се посочва обхватът на отделните 
подмножества. Идентификацията на набора 
данни включва: заглавие; кратко изложение 
на съдържанието, предназначението и ако е 
необходимо, общо заявление за плътността на 
пространствените данни; географската област, 
обхваната от набора данни, и допълнителна 
информация.
(5) Продуктовото описание включва инфор­
мация за пространствена и времева отправна 
система. Продуктовото описание включва 
декларация за изискванията за качество на 
данните, спрямо които е изготвен наборът 
данни, и приложените мерки за контрол на 
качеството, като декларацията обхваща всички 
елементи за контрол на качеството.
(6) Изискванията за качество се опреде­
лят в съответствие с ISO 19113, а мерките за 
контрол – съгласно ISO 19114. 
(7) В раздела за събиране на данни се 
описват източниците и процесите, прилагани 
при събирането им, както и правилата за 
актуализиране, включително и честотата на 
обновяване.
(8) Продуктовото описание включва инфор­
мация за графичното представяне на данните 
в набора, методите за доставка и съответните 
формати и информационни носители. 
(9) В продуктовото описание се включват 
основните елементи на метаданните за те­
рена и препятствията, а допълнителните се 
декларират и се посочват техният формат и 
кодиране.
(10) Метаданните се изготвят в съответ­
ствие с изискванията на стандарт ISO 19115.
(11) За всяко летище, включено в набора 
данни в продуктовото описание с географски 
координати, се описват следните зони:
1. зони 2а, 2b, 2с и 2d;
2. зоната за набор на височина при из­
литане; и
3. повърхностите за ограничаване на пре­
пятствията.
Г л а в а  д е в е т а
РЕД ЗА ПРЕДОСТАВЯНЕ, ПРОВЕРКА И 
ПУБЛИКАЦИЯ НА АЕРОНАВИГАЦИОННА 
ИНФОРМАЦИЯ/ДАННИ
Чл. 111. (1) Летищната администрация или 
собственикът на летище/вертолетно летище 
предоставя за одобрение на хартиен и елек­
тронен носител в ГД „ГВА“ информация/данни 
по чл. 5 за:
1. географски и административни данни;
2. работно време на летищни служби – ле­
тищна администрация; митнически, емиграци­
онни, здравни и карантинни, противообледени­
телни служби, служби за зареждане с гориво, 
за обработка на товари и за сигурност;
3. служби и средства за обработка;
4. пътническа инфраструктура;
5. аварийно-спасително и противопожарно 
осигуряване;
6. съоръжения и средства за снегопочистване;
7. данни за перон, пътеки за рулиране и 
тяхното предназначение, противообледенителни 
площадки, местостоянки и тяхното предназна­
чение в зависимост от типа въздухоплавателно 
средство, места за изчакване и маршрути за 
движение на въздухоплавателните средства, 
като графичната информация се придружава 
с обяснителна записка;
8. светлини за подход и светлини на пистите 
за излитане и кацане;
9. други светлини, вторично електрозахран­
ване;
10. физически характеристики на ПИК и 
обявени дистанции;
11. географски координати и надморската 
височина на върха на значимите препятствия 
в зоните на подхода за кацане и излитане; в 
зоната за полети по кръга и в околността на 
летището/вертолетното летище (тази инфор­
мация се предоставя в графичен вид);
12. местни правила за въздухоплаване;
13. друга информация, която се изисква по 
Наредба № 20 от 2006 г. за удостоверяване екс­
плоатационната годност на граждански летища, 
летателни площадки, системи и съоръжения за 
наземно обслужване, за лицензиране на летищни 
оператори и оператори по наземно обслужване 
и за достъпа до пазара по наземно обслужване 
в летищата (ДВ, бр. 101 от 2006 г.).
(2) Собственикът/операторът на летателна/
вертолетна площадка предоставят съгласно 
чл. 5 на ГД „ГВА“ за одобрение на хартиен и 
електронен носител първична информация/
данни за:
1. име и индикатор за местоположение на 
летището по ICAO;
2. географски данни;
3. административни данни – собственик/
оператор, адрес, телефон, факс, адрес на елек­
тронна поща;
4. работно време;